Diari Oficial de la Generalitat Valenciana


Sumari del DOGV 5304, del 17-07-2006 (2006/7972)

Correcció d'errades de la notificació del plec de càrrecs que es formula a Gestinmuebles y Contratas, SL.
---------------------------------------------------------------------------------------------------------

### Dades del document

Número de DOGV
:   5304

Data del DOGV
:   17-07-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/7972


Organisme emissor
:   Conselleria de Territori i Habitatge

Tipus de document
:   Correcció d'errades

Correcció d'errades de la notificació del plec de càrrecs que es formula a Gestinmuebles y Contratas, SL. [2006/M7972]   
S'ha observat una errada en la publicació de l'anunci indicat (DOGV núm. 5.292, de 30.06.2006) que consisteix en l'omissió del plec de càrrec, el qual es publica a continuació.  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica el plec de càrrecs a Gestinmuebles y Contratas amb expedient VIVI/049805/18.  
Per ordre de l'instructor, us notifiquem el plec de càrrecs que més avant imputem a l'expedientat, i us concedim un termini de 15 dies a partir del següent al de la notificació per a contestar-lo i, si és el cas, sol·licitar la pràctica de proves, de conformitat amb el que establix l'article 16 del Reglament de Procediment Sancionador.  
València, 30 de gener de 2006.. El secretari d'actuacions: Isabel Sánchez Bodoque.  
Plec de càrrecs  
Que es formula a Gestinmuebles y Contratas, SL, conforme a l'art. 16 del Reglament de procediment sancionador de 4 d'agost de 1993, amb l'advertència que, si no el contesteu en el termini de 15 dies a partir del següent al de la notificació, es donarà per accomplit el tràmit, i el procediment seguirà el seu curs.  
Càrrec: com a promotor constructor, respectivament de l'habitatge situat a Alaquàs, carrer de Sant Ramon, 7 i acollit a l'expedient de construcció 46-IG-148/2000 heu infringit la Llei 1/1997, de la Generalitat Valenciana, de Règim Sancionador en Matèria d'Habitatge, que heu comés una falta molt greu tipificada com a tal en l'article 6.10 d'aquesta, i pot correspondre-vos una sanció de 3.005,07 a 30.050, 61 euros, per haver construït amb les deficiències següents:  
. Porta 4, taulellets amb fissures en el bany del dormitori principal. Humitats en les parets mitgeres amb l'edifici confrontant. Junta oberta en la paret separadora de terrasses al pati de la illa de cases on es troben amb la façana de l'edifici. En el marc de la porta de pas del menjador a la sala d'estar falten peces de la falleba del full de la porta, i no pot tancar-la. Humitats en la paret mitgera amb la posterior. Humitats en la fàbrica de la rajola cara vista de la façana.  
. Porta 8, falta d'ajustament de la porta d'accés a l'habitatge. Fissures en els paraments del dormitori principal i els paviments de terratzo amb humitats en la mateixa estança.  
. Porta 12, taulellets amb fissures en el paviment del bany del dormitori principal i els paviments de terratzo amb humitats en la mateixa estança.  
. Porta 17, fissures al terratzo del llavador.  
. Porta 21, fissures en el menjador saló i humitats en els paviments de terratzo. Humitats en el sostre de l'escala d'accés a la planta superior a causa de les filtracions per la coberta de teula corba que ha causat el despreniment de part del lluït del mencionat sostre. Humitats en la paret que recau a la junta de dilatació amb l'edifici confrontant amb el dormitori principal.